**Непер** (симб. **Нп**, **Np**) е логаритамска единица за соодносот помеѓу две величини, особено за акустични и електрични вибрации (на пр. засилување и слабеење на сигнал). Единицата го добила името на шкотскиот математичар Џон Непер (1550-1617), изумител на логаритмите. Како и децибелот и белот, неперот (со мали букви) не се единици од Меѓународниот систем на мерни единици (SI), но е прифатен за употреба заедно со нив

Дефиниција
----------

Како и децибелот, неперот е единица на логаритамската скала. Белот користи декаден логаритам за мресметка на соодносот, но неперот користи природен логаритам на основа на Ојлеровиот број (*e* ≈2,71828). Вредноста на еден сооднос во непери се добива вака:

{\displaystyle L\_{Np}=\ln {\frac {x\_{1}}{x\_{2}}}=\ln x\_{1}-\ln x\_{2}.\,}
каде {\displaystyle x\_{1}} и {\displaystyle x\_{2}} се бараните вредности, а *ln* е природниот логаритам.

Неперот се дефинира со сооднос на величини во поле (на пр. напонот или амплитудата на струјата кај електричните кола или притисокот во акустиката), додека децибелот е дефиниран со сооднос на моќ. Моќниот сооднос од 10log(сооднос) dB е еднаков на сооднос на величини во поле од 20log(сооднос) dB, бидејќи моќта е сразмерна на квадратот (Џулови закони) на амплитудата. Затоа неперот и децибелот го имаат следниов меѓусебен однос:

{\displaystyle 1\ {\mbox{Np}}=20\log \_{10}e\ {\mbox{dB}}\approx 8{,}685889638\ {\mbox{dB}}\,}
и

{\displaystyle 1\ {\mbox{dB}}={\frac {1}{20\log \_{10}e}}\ {\mbox{Np}}\approx 0{,}115129254\ {\mbox{Np}}.\,}
Децибелот и неперот имаат утврден и неменлив сооднос. Напонскиот сооднос е:

{\displaystyle {\begin{aligned}L&=10\log \_{10}{\frac {x\_{1}^{2}}{x\_{2}^{2}}}&\mathrm {dB} \\&=10\log \_{10}{\left({\frac {x\_{1}}{x\_{2}}}\right)}^{2}&\mathrm {dB} \\&=20\log \_{10}{\frac {x\_{1}}{x\_{2}}}&\mathrm {dB} \\&=\ln {\frac {x\_{1}}{x\_{2}}}&\mathrm {Np} .\\\end{aligned}}}
Како и децибелот, неперот е бездимензионална единица. Меѓународната телекомуникациска унија (ITU) ги признава обете единици.

Поврзано
--------

* Децибел
* Нат

Наводи
------

1. ↑  „непер" Архивирано на 17 декември 2013 г. - Лексикон на македонскиот јазик, он.нет
2. ↑  Брошура: Меѓународен систем на мерни единици (SI), VIII изд. стр. 127-128 - МБТМ (англиски)

Надворешни врски
----------------

* Што е тоа непер? Архивирано на 16 јули 2014 г. (англиски)
* Претворање на засилувања и слабеења на сигналите: непер, децибел и бел (англиски)

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
SI-единици |
| --- |
|  |
| Основни единици | ампер **·**  кандела **·**  келвин **·** килограм **·**  метар **·**  мол **·**  секунда |  |
|  |
| Изведени единици | бекерел **·**  кулон **·**  Целзиусов степен **·**  фарад **·**  греј **·** хенри **·**  херц **·**  џул **·** катал **·**  лумен **·**  лукс **·**  њутн **·**  ом **·**  паскал **·**  радијан **·**  сименс **·**  сиверт **·**  стерадијан **·**  тесла **·**  волт **·**  ват **·**  вебер |
|  |
| Прифатени за употреба со SI | далтон (единица за атомска маса) **·**  астрономска единица **·**  ден **·**  децибел **·**  степен (аголен) **·**  електронволт **·**  хектар **·**  час **·**  литар **·**  минута **·**  лачна минута **·**  непер **·**  лачна секунда **·**  тон |
|  |
| Поврзано | SI-претставки |
|  |
|  **„Меѓународен систем на мерни единици"  **·**   Категорија:SI-единици** |

 |